# ברירה טבעית

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

הברירה הטבעית היא לפי המשנה הדארוויניסיטית מן הגורמים המשפיעים ביותר על התפתחות היצורים.
את העיקרון גילו באופן בלתי תלוי צ'ארלס רוברט דרווין ואלפרד ראסל וואלאס.
לפי העיקרון, הפרטים המותאמים באופן הטוב יותר לסביבתם בכל אוכלוסייה של מין כלשהו הם אלה ששורדים ומתרבים וכך גם מעבירים את הגנים שלהם הלאה לדורות הבאים.
לכן בכל דור נצפה לראות באוכלוסייה התאמה גדולה יותר לסביבה הנוכחית.

ארבע הנחות היסוד העומדות בבסיס הברירה הטבעית הן אלה:

- פרטים בתוך אותו מין שונים זה מזה.
- חלק מהשונות הזאת מועברת בתורשה.
- בכל דור, נולדים יותר פרטים מאשר מסוגלים לשרוד.
- ההשרדות והרבייה של פרטים אינה אקראית: הפרטים אשר שורדים וזוכים להתרבות, או שמתרבים במספרים גדולים יותר, הם בעלי התכונות העדיפות ונבררים על ידי הברירה הטבעית.

כתוצאה מהמנגנון שמתואר על ידי ההנחות הללו, משתנים מאפייני האוכלוסייה מדור אחד למשנהו. ההסבר לכך הוא שאם קיימים הבדלים בין פרטים שונים באוכלוסייה אשר גורמים להבדלים בהצלחה שלהם בהשרדות וברבייה והבדלים אלה עוברים לצאצאיהם, הרי ששכיחות אותן תכונות תעלה עם הזמן. כתוצאה מכך שכיחות תכונות שונות משתנה באופן הדרגתי ומתמשך באוכלוסייה. האבולוציה של האוכלוסייה מתרחשת כתוצאה מהשפעת הברירה הטבעית על פרטים באותה אוכלוסייה.

הנחות היסוד הללו אינן אקסיומות כי אם פוסטולטים. דהיינו, הן ניתנות להפרכה על ידי ניסויים ותצפיות. עד היום גוף המחקר תומך בארבע ההנחות האלה והן נחשבות כמוכחות ונכונות.

הברירה הטבעית עומדת בבסיס תורת האבולוציה. הברירה של הפרטים המתאימים ביותר לסביבה, בשילוב עם קיום מגוון מסוים הודות למוטציות גורם לשינוי של שכיחות התכונות באוכלוסייה לאורך זמן, כלומר לאבולוציה. הסביבה עצמה גם כן אינה קבועה, על כן יחד עם שינוי הסביבה משתנות גם התכונות המתאימות ביותר ולכן הברירה הטבעית יכולה לגרום לשינויים מרחיקי לכת בתכונות של מין מסוים לאורך זמן.
בנוסף לברירה הטבעית קיימת ברירה מלאכותית, כאשר האדם בוחר באופן מכוון להרבות בין פרטים בעלי תכונות רצויות. מאחר והתהליך יותר בררני מברירה טבעית מהירות שינוי התכונות גדולה בהרבה, ואנו יכולים לראות את תוצאותיה בכל המינים המבוייתים, למשל כלבים, פרות או חיטה.

## [עריכה] לקריאה נוספת

- ריצ'רד דוקינס, הגן האנוכי - עוסק בהגנת האבולוציה והסברתה.
- ריצ'רד דוקינס, השען העיוור - עוסק בהגנת האבולוציה והסברתה.
- דרווין, מוצא המינים - סיפרו המפורסם של צ'ארלס דרווין.

## [עריכה] ראו גם

- ברירה זוויגית
- עקרון ההכבדה

## [עריכה] קישורים חיצוניים

- קטע מתוך פרק 4 בספרו של דרווין, מוצא המינים, המסביר את נושא הברירה הטבעית, באתר "הידען" (עדיף לפתוח בחלון נפרד)

מקור: http://he.wikipedia.org../../../%D7%91/%D7%A8/%D7%99/%D7%91%D7%A8%D7%99%D7%A8%D7%94_%D7%98%D7%91%D7%A2%D7%99%D7%AA.html

קטגוריה: אבולוציה

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Català
- Deutsch
- Ελληνικά
- Español
- Eesti
- Suomi
- Français
- Galego
- Bahasa Indonesia
- Italiano
- 日本語
- Lietuvių
- Nederlands
- Norsk (nynorsk)
- Norsk (bokmål)
- Polski
- Português
- Русский
- Српски / Srpski
- Svenska
- Türkçe
- ייִדיש
- 中文